### Bulgarian Bible

Йов 34

## Йов

Index

| # Глава 35
#### 1 | Елиу още проговаряйки рече:
#### 2 | Мислиш ли че, е право това, което рече ти: Моята правда в туй дело е повече от Божията?
#### 3 | Защото ти рече: Какво ще ми бъде преимуществото? Какво ще ме ползува повече отколкото, ако бях съгрешил?
#### 4 | Аз ще отговоря на тебе. И на приятелите ти с тебе.
#### 5 | Погледни към небесата и виж; И гледай облаците, колко по-високо са от тебе.
#### 6 | Ако съгрешаваш, какво правиш против Него? И ако се умножават престъпленията ти, какво Му вършиш?
#### 7 | Ако си праведен, какво Му даваш? Или какво получава от ръката ти?
#### 8 | Нечестието ти може да повреди само човек като тебе; А правдата ти може да ползува само човешки син.
#### 9 | Поради много угнетения викат праведниците, Пищят поради насилието на мощните;
#### 10 | Но пак никой не казва: Где е Бог Творецът ми, Който дава песни нощем,
#### 11 | Който ни учи нежели земните животни, И прави ни по-мъдри от въздушните птици?
#### 12 | Така те викат; но Той не отговаря Да ги избави от гордостта на нечестивите.
#### 13 | Наистина, Бог не слуша празнословието, И Всемогъщият не го зачита,
#### 14 | Колко по-малко, когато ти казват, че не Го виждаш, Че делото ти е пред Него, и напразно Го чакаш!
#### 15 | И сега, понеже не те е посетил в яростта Си, И не е прегледал със строгост надменността ти,
#### 16 | Затова Иов отваря уста да говори суетности, Трупа думи лишени от благоразумие.

Йов 36

Public Domain Software by johnhurt.com