### Bulgarian Bible

Псалми 25

## Псалми

Index

| # Глава 26
#### 1 | (По слав. 25). Давидов псалом. Съди ме, Господи, защото съм ходил в незлобието си, Уповавал съм на Господа без да се колебая.
#### 2 | Изследвай ме, Господи, и изпитвай ме, Опитай вътрешностите ми и сърцето ми.
#### 3 | Защото Твоето милосърдие е пред очите ми. И аз съм ходил в истината Ти.
#### 4 | Не съм седял с човеци измамници, И с лицемерци няма да отида.
#### 5 | Мразя събранието на злосторниците, И с нечестивите няма да седна.
#### 6 | Ще измия в невинност ръцете си; Така ще обиколя олтара Ти, Господи,
#### 7 | За да възглася с глас на хваление, И да разкажа всички Твои чудесни дела.
#### 8 | Господи, любя местопребиванието на Твоя дом, И мястото на скинията на славата Ти.
#### 9 | Да не отнемеш душата ми заедно с грешните, Нито живота ми заедно с мъже кръвопийци;
#### 10 | В чиито ръце има злодеяние, И десницата им е пълна с подкупи.
#### 11 | А пък аз ще ходя в незлобието си; Изкупи ме и смили се за мене.
#### 12 | Ногата ми стои на равно място; В събранията ще благославям Господа.

Псалми 27

Public Domain Software by johnhurt.com