### Bulgarian Bible

Псалми 131

## Псалми

Index

| # Глава 132
#### 1 | (По слав. 131). Песен на възкачванията. Помни, Господи, заради Давида, Всичките му скърби, -
#### 2 | Как се кле на Господа, И се обрече на Силния Яковов, като каза:
#### 3 | Непременно няма да вляза в шатъра на къщата си, Нито ще се кача на постланото си легло, -
#### 4 | Няма да дам сън на очите си, Или дрямка на клепачите си,
#### 5 | Докато не намеря място за Господа, Обиталище за Силния Яковов.
#### 6 | Ето, ние чухме, че той бил в Ефрата; Намерихме го в полетата на Яара.
#### 7 | Нека влезем в скинията Му, Нека се поклоним при подножието Му.
#### 8 | Стани, Господи, и влез в покоя Си. Ти и ковчега на Твоята сила;
#### 9 | Свещениците Ти да бъдат облечени с правда, И светиите Ти нека викат радостно.
#### 10 | Заради слугата Си Давида Недей отблъсква лицето на помазаника Си.
#### 11 | Господ се кле с вярност на Давида, - И няма да пристъпи думата Си, - Казвайки: От рожбата на тялото ти Ще сложа на престола ти.
#### 12 | Ако чадата ти опазят Моя завет И Моите свидетелства, на които ще ги науча, То и техните чада ще седят за винаги на престола ти.
#### 13 | Защото Господ избра Сиона, Благоволи да обитава в него.
#### 14 | Това, каза Той, Ми е покой до века: Тук ще обитавам, защото го пожелах.
#### 15 | Ще благоволя изобилно храната му! Сиромасите му ще наситя с хляб.
#### 16 | Ще облека и свещениците му със спасение; И светиите му ще възклицават от радост.
#### 17 | Там ще направя да изникне рог от Давида; Приготвих светилник за помазаника Си.
#### 18 | Неприятелят му ще облека със срам; А на него ще блещи короната.

Псалми 133

Public Domain Software by johnhurt.com