### Bulgarian Bible

Псалми 109

## Псалми

Index

| # Глава 110
#### 1 | (По слав. 109). Давидов псалом Иеова рече на моя Господ: Седи отдясно Ми Докле положа враговете ти за твое подножие.
#### 2 | Господ ще простре от Сиона скиптъра на силата ти; Владей всред враговете си.
#### 3 | В деня, когато събереш силата си, твоите люде, ще представят себе си доброволно, в света премяна; Твоите млади ще дойдат при тебе като росата из утробата на зората.
#### 4 | Господ се закле, (и не ще се разкае), като каза: Ти си свещеник до века според чина Мелхиседеков.
#### 5 | Господ, стоящ отдясно ти, Ще порази царя в деня на гнева си.
#### 6 | Ще извърши съд между народите, ще напълни земята с трупове, Ще смаже главата на неприятелите по широкия свят.
#### 7 | Ще пие от потока край пътя; Затова ще дигне глава високо.

Псалми 111

Public Domain Software by johnhurt.com