### Bulgarian Bible

Псалми 145

## Псалми

Index

| # Глава 146
#### 1 | (По слав. 145). Алилуя! Хвали Господа душе моя.
#### 2 | Ще хваля Господа докато съм жив, Ще пея хваление на моя Бог догдето съществувам.
#### 3 | Не уповавай на князе, Нито на човешки син, в когото няма помощ.
#### 4 | Излиза ли духът му, той се връща в земята си; В тоя същий ден загиват намеренията му.
#### 5 | Блажен оня, чиито помощник е Якововият Бог, Чиято надежда е на Господа неговия Бог,
#### 6 | Който направи небето и земята, Морето и всичко що е в тях, - Който пази вярност до века;
#### 7 | Който извършва правосъдие за угнетените, Който дава храна на гладните. Господ ръзвързва вързаните.
#### 8 | Господ отваря очите на слепите; Господ изправя сгърбените; Господ люби праведните,
#### 9 | Господ пази чужденците; Поддържа сирачето и вдовицата; А пътят на нечестивите превръща.
#### 10 | Господ ще царува до века, Твоят Бог, Сионе, из род в род. Алилуя!

Псалми 147

Public Domain Software by johnhurt.com