### Bulgarian Bible

Псалми 94

## Псалми

Index

| # Глава 95
#### 1 | (По слав. 94). Дойдете, да запеем на Господа, Да възкликнем към спасителната ни Канара.
#### 2 | Да застанем пред Него със славословие. С псалми да възкликнем на Него,
#### 3 | Защото Господ е велик Бог, И велик цар над всички богове.
#### 4 | В неговата ръка са земните дълбочини; И височините на планините са Негови.
#### 5 | Негово е морето, дори Той го е направил; И ръцете Му създадоха сушата.
#### 6 | Дойдете да се поклоним и да припаднем, Да коленичим пред Господа нашия Създател;
#### 7 | Защото Той е наш Бог. И ние сме люде на пасбището Му и овце на ръката Му, Днес, ако искате да слушате гласа Му,
#### 8 | Не закоравявайте сърцата си както в Мерива. Както в деня, когато Ме изпитахте в пустинята,
#### 9 | Когато бащите ви Ме изпитаха, Опитаха Ме и видяха каквото сторих.
#### 10 | Четиридесет години негодувах против това поколение, И рекох: Тия люде се заблуждават в сърце, И не са познали Моите пътища;
#### 11 | Затова се заклех в гнева Си, Че няма да влязат в Моята почивка.

Псалми 96

Public Domain Software by johnhurt.com