### Bulgarian Bible

1 Коринтяни 4

## 1 Коринтяни

Index

| # Глава 5
#### 1 | Дори се чува, че между вас имало блудодеяние, и то такова блудодеяние, каквото нито между езичниците се намира, именно, че един от вас има бащината си жена.
#### 2 | И вие сте се възгордели, вместо да сте скърбили, за да се отлъчи измежду вас тоя, който е сторил туй нещо.
#### 3 | Защото аз, ако и да не съм телесно при вас, но като съм при вас с духа си, като че ли съм при вас, – осъдих вече, в името на нашия Господ Исус, оногова, който така е сторил това,
#### 4 | (като се събра моят дух с вас заедно с властта на нашия Господ Исус),
#### 5 | да предадем такъв човек на сатана за погубване на плътта му, за да се спаси духа му в деня на Господа Исуса.
#### 6 | Хвалбата ви не е добра. Не знаете ли, че малко квас заквасва цялото тесто?
#### 7 | Очистете стария квас, за да бъдете ново тесто, – тъй като сте безквасни; защото и нашата пасха, Христос, биде заклан [за нас].
#### 8 | Затова нека празнуваме, не със стар квас, нито с квас от злоба и безчестие, а с безквасни хлябове от искреност и истина.
#### 9 | Писах ви в посланието си да се не сношавате с блудници,
#### 10 | не че съм искал да кажа за блудниците на тоя свят, или за сребролюбците и грабителите, или за идолопоклонниците, понеже тогава би трябвало да излезете от света. –
#### 11 | но в действителност ви писах да се не сношавате с някого, който се нарича брат, ако е блудник, или сребролюбец, или идолопоклонник, или грабител, с такъв нито да ядете заедно.
#### 12 | Защото, каква работа имам да съдя вънкашни човеци? Не съдите ли вие вътрешните.
#### 13 | докато вънкашните Бог съди? Отлъчете нечестивия човек изпомежду си.

1 Коринтяни 6

Public Domain Software by johnhurt.com