### Bulgarian Bible

Псалми 96

## Псалми

Index

| # Глава 97
#### 1 | (По слав. 96). Господ царува, нека се радва земята; Нека се веселят множеството острови.
#### 2 | Облак и мрак са около Него; Правда и съд са основа на престола Му.
#### 3 | Огън отива пред Него. И изгаря противниците Му отвред.
#### 4 | Светкавиците Му осветляват вселената; Земята вижда и трепери.
#### 5 | Планините се топят като восък от присъствието Господно; От присъствието на Господа на цялата земя.
#### 6 | Небесата възвестяват правдата Му; И всичките племена виждат славата Му
#### 7 | Нека се посрамят всички, които служат на изваяните идоли, Които се хвалят с кумирите; Поклонете се, Нему всички богове.
#### 8 | Чу Сион и се развесели, И Юдовите дъщери се зарадваха, Поради Твоите съдби, Господи.
#### 9 | Защото Ти, Господи, си височайши над цялата земя, Превъзвишен си над всичките богове.
#### 10 | Вие, които любите Господа мразите злото; Той пази душите на светиите Си, Избавя ги от ръката на нечестивите.
#### 11 | Виделина се сее за праведния, И веселие за ония, които са с прави сърца.
#### 12 | Веселете се в Господа вие праведни, И възхвалявайте спомена на Неговата светост.

Псалми 98

Public Domain Software by johnhurt.com