### Bulgarian Bible

Деяния 5

## Деяния

Index

| # Глава 6
#### 1 | А през тия дни, когато се умножаваха учениците, възникна ропот от гръцките юдеи против еврейските, задето във всекидневното раздаване на потребностите техните вдовици били пренебрегвани.
#### 1 | О Но не можаха да противостоят на мъдростта и Духа с който той говореше.
#### 2 | По това, дванадесетте свикаха всичките ученици и рекоха: Не е добре ние да оставим Божието слово и да прислужваме на трапези.
#### 3 | И тъй, братя, изберете измежду вас седем души с удобрен характер, изпълнени с Духа и с мъдрост, които да поставим на тая работа.
#### 4 | А ние ще постоянствуваме в молитвата и в служение на словото.
#### 5 | И това предложение се хареса на цялото множество; и избраха Стефана, мъж пълен с вяра и със Светия Дух, и Филипа, Прохора, Никанора, Тимона, Пармена и Николая, е д и н прозелит от Антиохия,
#### 6 | Тях поставиха пред апостолите; и те, като се помолиха, положиха ръце на тях.
#### 7 | И Божието учение растеше, и числото на учениците в Ерусалим се умножаваше твърде много; и голямо множество от свещениците се подчиняваха на вярата.
#### 8 | А Стефан, пълен с благодат и сила, вършеше големи чудеса и знамения между людете.
#### 9 | Тогава някои от синагогата, наречена Синагога на Либертинците, и от Киринейците и Александринците, и от Киликия и Азия, подигнаха се и се препираха със Стефана.
#### 11 | Тогава подучиха човеци да казват: Чухме го да говори хулни думи против Мойсея и против Бога.
#### 12 | И подбудиха людете със старейшините и книжниците, и, като дойдоха върху него, уловиха го и го докараха в синедриона,
#### 13 | дето поставиха лъжесвидетели, които казаха: Т о я човек говори думи против това свето място и против закона;
#### 14 | защото го чухме да казва, че тоя Исус Назарянин ще разруши това място, и ще измени обредите, които Моисей ни е предал.
#### 15 | И всички, които седяха в синедриона, като се вгледаха в него, видяха лицето му като че беше лице на ангел.

Деяния 7

Public Domain Software by johnhurt.com